C. K. Tedam

Clement Kubindiwor Tedam  ( nyɛla bɛ ni daa dɔɣi so la silimin goli  November biɛɣu pishi ni anu dali yuuni 1925 ka o daa ti kani silimin goli April biɛɣu pishi ni anu dali yuuni 2019) daa nyɛla Ghana bilchin ŋun nyɛ siyaasa nira ka yina Paga din be Upper East Region Ghana puuni nam dundolini na.

 Siyaasa tuma 
C.K. Tedam daa nyɛla ŋun kpela siyaasa tali ni saha shɛli o ni daa nyɛ Gold Coast jin'tɔra yuuni 1954 la ni. Din nyaanga, bɛ daa piigi o ka o leegi ʒiɛ ni gama zuɣu jin'tɔra lala yuuni maa yaha(1954).O daa buɣisiya ni o Northern People Party, o mini Mumuni Bawumia, Alhassan Braimah (J. A. Braimah), Tolon Naa Alhaj Yakubu Tali, Adam Amandi,Lawra Naa Abiefa Karbo II, Imoro Salifu, ni Simon Diedong Dombo(Mohammed Abdul -saaka). O daa zanimi ka di piibu piibu shɛli yaha, n zaŋti Northern People Party jin'tɔratali hali ni yuuni 1957. Yuuni 1957 nyaanga, dini daa niŋ ka Kwame Nkrumah zaɣisi party bihi kpabu n zaŋti bala, adiini nima ni din pahipahi, ka daa kuli dahila tiŋzuɣu paatinima maa zuɣu, Northern People Party nim ŋɔ daa zaŋ bɛ maŋa n ti pahi paati bihi sheŋa din pahi pahi maa, ka bɛ daa yina ni United Party (Ghana ), naɣila yuuni 1964, Ghana ni daa lebi paati gaŋa tiŋa referendum la nyaanga. C. K. Tedam daa lula o jintɔr'tali maa ni o ni daa zani n ti Convention People's Party (CPP) la. O CPP jin'tɔra lebbu ŋɔ ni daa ku o buchi sheli daa nyami, CPP gomnanti daa yan labisi la o ma bia ŋun daa na labi yiŋa n ti ʒiya la ka o lebi Paga Naa, Naa maa ma bia ni daa zani n ti sheli la.  O daa lahi lebi la minister n zaŋ ti Local Government, saha shɛli Supreme Military Council (Ghana) nima ni daa bɛ namni. C. K. Tadam daa lahi dila piibu piibu shɛli yaha yuuni 1969 ni o tum n ti tiŋbani zuɣu lana ŋun pahiri  ayi, amaa o daa bi nya nasara dama kootu daa bi saɣi n ti o, o mini ba sariya nima zuɣu. Sariya maa daa nyɛmi ni gɔmnanti zaɣisila CPP niriba siyaasa tali ni, ka di wuhiri ni o ku tooi leei gi jin'tɔra. Kootu nima ŋɔ ni daa yihi lala sariya ŋɔ n naa gi , ka o daa yi jina duu maa ni. By election daa niŋ ya ka o daa sɔŋ o ŋahinga Catherine Tedam ni o nya zaashe shɛli o ni daa pun di bu'sham. C.K. Tedam daa nyɛla ŋun bɛ council of state puuni John Kufuor gomlanti zɛama. O daa nyɛla ŋun daa pahi ninviɣu shɛba bani n  daa kpa party din yuli booni New Patriotic Party ( NPP). O daa lɛigi Chairman n zanŋ ti Party's Council  kpamba saha shɛli NPP gomlanti ni daa lu namni yuuni 2008, lala zashɛi maa ka o'O daa zaya hali n ti kɔŋ O nyɛvili.

 Maŋmaŋ biɛhigu 
O daa nyɛla Paga nanima ayi bia n ti pahi bi tizodoo bana n nyɛ Tedam mini Awampaga ni achiika. 

Pɔi ka o daa yen kpe jina duu ŋɔ, C. K. Tedam daa pun nyɛla karim ba. Din saha, ni maa ni ka o daa yina siyaasa tali ni. O ŋahinga, Catherine Tedam daa dila piibupiibu ŋɔ ka lebi chiana paga constituency jintɔra di ni daa niŋ ka  Kofi Abrefa Busia na ʒi kuɣu zuɣu la. Di n bo ŋɔ maa daa niŋ mi dini daa niŋ ka o daa bɛ tooi nya nasara o jintɔr'tali maa ka di nyala o ni daa pun zaŋ o maŋa n pahi CPP nima zuɣu maa nyaanga. O daa niŋ Winifred Tedam amiliya, ŋun daa nyɛla Lawra Nas (ŋun daa diri Lawra la); J. K. Karbo mini Abiefa Karbo bi'puɣ'nga mini tizopaɣa la.

C. K. Tedam daa malila bihi ayɔbu. O daa nyɛla dolodolo yaɣashɛli bɛ ni boli ni Catholic la; o daa nyɛla aadalichi ninvuɣu sɔ  ŋun yina din nyɛ  Knight of st-John international adiini mini sara tibu nangban yini laɣ'ngu ka di be  Catholic Church duu kam din be duniya yaɣa zaa n ti pahi bali shɛli din nyɛ Kasena la puuni.

 Kpibu 
C. K. Tedam daa kpila zuɣusuŋ dabisi shɛli din daa lu silimin gɔli  April biɛhigu pishi ni anu dali 2019 yuuni yuŋ , Korle-Bu teaching hospital din be Accra ŋɔ ni ka bɛ daa bori tibbu tiri o.,(C.K. Tedam, An outstanding Statesmnan, official funeral program, page 14, 22 June 2019) Bɛ daa soɣi o la asibiri dali ka di daa lu silimin gɔli  June biɛɣu pishi ni ayi dali 2019 yuuni, Paga puuni, o tiŋ doɣ'rili daa nyɛla din be  Kassena Nankana West district din be Upper East Region yaɣali ŋɔ.

 Pina 
C. K. Tedam daa dɛigi pina nima o tuma ŋɔ ni ka di yina  Pope John Paul sani, Paga laɣ'gu din daa nyɛ Development Association n ti pahi New Patriotic Party la.
 Kundivihira